Πρόσκληση σε Διαδικτυακό Φοιτητικό Σκακιστικό Τουρνουά

4ο Φοιτητικό Σκακιστικό Διαδικτυακό Τουρνουά ΕΚΠΑ (Παρασκευή 26/6/2026,ώρα 7-9 μ.μ)

Το Σκακιστικό Τμήμα του Πανεπιστημιακού Γυμναστηρίου της Διεύθυνσης Φοιτητικής Μέριμνας ΕΚΠΑ οργανώνει  το 4ο Φοιτητικό Σκακιστικό Διαδικτυακό Τουρνουά ΕΚΠΑ την Παρασκευή 26/6/2026, 7-9 μ.μ.

Το Φιλικό διαδικτυακό τουρνουά τύπου Arena απευθύνεται σε όλα τα μέλη της Σκακιστικής Ομάδας του ΕΚΠΑ (φοιτητές και φοιτήτριες του ΕΚΠΑ).Για την συμμέτοχή στην σκακιστική ομάδα  απαιτείται εγγραφή στην ομάδα του (https://lichess.org/team/G0pQjtOZ), πληροφορίες στο e-mail: gkara@uoa.gr. 

Χρόνος Σκέψης: 3' + 2" ανά κίνηση
Σύνδεσμος Τουρνουά: https://lichess.org/tournament/mQBnFA82 

Στο τουρνουά έχουν δικαίωμα συμμετοχής όλοι οι φοιτητές και φοιτήτριες του ΕΚΠΑ (προπτυχιακοί, μεταπτυχιακοί, διδακτορικοί).
Υπεύθυνες καθηγήτριες του τμήματος σκακιού και των αγώνων είναι οι Γεωργία Καραγιάννη και Κατερίνα- Ευαγγελία Κυριάκου.

Το Πανεπιστημιακό Γυμναστήριο της Διεύθυνσης Φοιτητικής Μέριμνας του ΕΚΠΑ και οι αθλητικές εγκαταστάσεις του στην Πανεπιστημιούπολη – Άνω Ιλίσια είναι στη διάθεση όλων των φοιτητών – φοιτητριών του Καποδιστριακού Πανεπιστημίου Αθηνών και παρέχονται εντελώς ΔΩΡΕΑΝ, ώστε όλοι να έχουν τη δυνατότητα να συμμετέχουν στα ποικίλα προγράμματα και τμήματα άθλησης, αξιοποιώντας τον ελεύθερο χρόνο τους με στόχο τη βελτίωση της ποιότητας ζωής και τη δια βίου άσκηση.

Οι συμμετέχοντες/ουσες φοιτητές/φοιτήτριες, εκτός από την ψυχαγωγική συμμετοχή τους αλλά και την εκπαιδευτική τους κατάρτιση στις αθλητικές δραστηριότητες, μπορούν να πλαισιώσουν τις αντιπροσωπευτικές αγωνιστικές ομάδες του τμήματος της σχολής τους ή και του Πανεπιστημίου και να συμμετέχουν κατά τη διάρκεια του ακαδημαϊκού έτους σε εσωτερικά, πανελλήνια, διαπανεπιστημιακά και διεθνή φοιτητικά πρωταθλήματα.

Διεύθυνση: οδός Αγγελικής Παναγιωτάτου, έναντι Γ’ ΦΕΠΑ,  δίπλα από τη βιβλιοθήκη ΙΦΕ (πρώην ΜΙΘΕ), Άνω Ιλίσια-Πανεπιστημιούπολη (Εσωτερικό λεωφορείο 250, 7η στάση Πανεπιστημιούπολης προς έξοδο Ούλωφ Πάλμε ή 1η στάση από Ούλωφ Πάλμε)

Πληροφορίες στο e-mail: gkara@uoa.gr και kekyriakou@phed.uoa.gr 
